Насоки относно прилагането на член 9 от Регламент (EС) 2019/1020 по отношение на съвместните дейности за насърчаване на постигането на съответствие

[Document subtitle]

Съдържание

[1 Увод 2](#_Toc74759700)

[2 Определения за целите на настоящите насоки 2](#_Toc74759701)

[3 Съвместни дейности 3](#_Toc74759702)

[3.1 Участници, допринасящи за *съвместната дейност* 4](#_Toc74759703)

[3.2 Наименование на съвместната дейност 4](#_Toc74759704)

[3.3 Цел на съвместните дейности 4](#_Toc74759705)

[3.4 Мотивация и обосновка на *съвместната дейност* 5](#_Toc74759706)

[3.5 Обхват на съвместната дейност 5](#_Toc74759707)

[3.6 Участници в публични кампании 6](#_Toc74759708)

[3.7 Насоки 6](#_Toc74759709)

[3.8 Допълнителни условия за съвместните дейности за установяване на несъответствие 6](#_Toc74759710)

[3.8.1 Вземане на проби 6](#_Toc74759711)

[3.8.2 Физическо изпитване 6](#_Toc74759712)

[3.8.3 Проверка на административните изисквания 7](#_Toc74759713)

[4 Обективност, независимост и безпристрастност 7](#_Toc74759714)

[4.1 Представител на целевия сектор 7](#_Toc74759715)

[4.2 Ресурси 8](#_Toc74759716)

[4.3 Последващи действия от страна на органите за надзор на пазара 8](#_Toc74759717)

[4.4 Събиране на данни 8](#_Toc74759718)

[5 Използване на информация, получена от *съвместни дейности* 8](#_Toc74759719)

[5.1 Информация, резултати и заключения 9](#_Toc74759720)

[5.2 Съдържание на презентациите, докладите, материалите за обучение и др. 9](#_Toc74759721)

[5.3 Езици 9](#_Toc74759722)

[5.4 Публикуване и използване на наименование и лога 9](#_Toc74759723)

[5.5 Място на публикациите (споразумение, окончателен доклад, презентация и др.) 10](#_Toc74759724)

[5.6 Срок на поверителността 10](#_Toc74759725)

[5.7 Санкции за нарушаване на поверителността 10](#_Toc74759726)

[6 Споразумения за съвместна дейност 10](#_Toc74759727)

[6.1 Отказ от отговорност 11](#_Toc74759728)

[6.2 Част I — Участници 11](#_Toc74759729)

[6.3 Част II — Цел, обосновка, мотивировка и обхват на *съвместната дейност* 12](#_Toc74759730)

[6.3.1 Наименование на съвместната дейност 12](#_Toc74759731)

[6.3.2 Цел на съвместната дейност 12](#_Toc74759732)

[6.3.3 Обосновка, мотивировка 12](#_Toc74759733)

[6.3.4 Обхват 12](#_Toc74759734)

[6.4 Част IIІ — Ресурси 12](#_Toc74759735)

[6.5 Част IV — Споделяне на резултати и информация 12](#_Toc74759736)

[6.5.1 Общи условия 12](#_Toc74759737)

[6.5.2 Генерирани данни 12](#_Toc74759738)

[6.5.3 Планове за комуникация (публикуване на резултатите) 13](#_Toc74759739)

[6.6 Част V — Подписване 13](#_Toc74759740)

[Приложение A: Образец на споразумения за *съвместна дейност* 13](#_Toc74759741)

**ВАЖНА ЗАБEЛЕЖКА**

Настоящият документ е предназначен да служи като ръководство за прилагане на член 9 от Регламент (ЕС) 2019/1020 относно надзора на пазара и съответствието на продуктите от *органите за надзор на пазара* и другите участници в споразуменията, предвидени в горепосочения регламент.

Той е одобрен от европейските експерти по надзор на пазара в рамките на Мрежата на ЕС за съответствие на продуктите, но трябва да се има предвид, че само текстът на Регламент (ЕС) 2019/1020 относно надзора на пазара и съответствието на продуктите има правна сила. Настоящите насоки не засягат прилагането на съдържащите се в Договора разпоредби на правото на ЕС в областта на конкуренцията.

# Увод

Органите за надзор на пазара в целия Европейски съюз (ЕС) участват в множество различни *инициативи*  съвместно с други органи (включително други надзорни органи), потребителски организации, търговски организации или (представители на) промишлеността. Дейностите по някои инициативи могат да включват висока степен на ангажираност и широко сътрудничество между няколко страни, докато други дейности могат да бъдат отговорност на един-единствен *орган за надзор на пазара*, и да включват само ограничен принос на други страни.

Сред тези инициативи *органите за надзор на пазара* могат да извършват „*съвместни дейности*“ съгласно член 9 от Регламент (ЕС) 2019/1020 относно надзора на пазара и съответствието на продуктите (оттук нататък: член 9) с други органи или организации, представляващи икономическите оператори или крайните ползватели, с оглед насърчаване на постигането на съответствие, установяване на несъответствие, повишаване на осведомеността и предоставяне на насоки относно законодателството на Съюза за хармонизация, както и по отношение на определени категории продукти, включително тези, които се предлагат за продажба онлайн.

Ако даден *орган за надзор на пазара* реши да извърши такава „*съвместна дейност*“, той трябва да изпълни задълженията, определени в член 9. Двете задължения са, както следва:

* *Съответният орган за надзор на пазара и страните [...] гарантират, че споразумението за съвместни дейности не води до нелоялна конкуренция между икономическите оператори и не засяга обективността, независимостта и безпристрастността на страните.*
* *Въпросният орган за надзор на пазара прави публично достояние споразумението за съвместни дейности, включително имената на участващите страни, и го въвежда в информационната и комуникационна система, посочена в член 34[[1]](#footnote-1)*.

Настоящият документ няма задължителен характер и има за цел да предостави насоки, които да помогнат на *органите за надзор на пазара* при изпълнението на член 9:

1. да вземат решение дали дадена *инициатива* се смята за „*съвместна дейност*“, която следва да бъде извършена в съответствие с член 9 от Регламент (ЕС) 2019/1020 относно надзора на пазара и съответствието на продуктите;
2. да избегнат нелоялната конкуренция и да запазят обективността, независимостта и безпристрастността на *страните* при сключването на *споразумение за съвместна дейност*;
3. да предоставят критерии за конкретни видове съвместни дейности и
4. да предоставят на заинтересованите страни образец на *споразумение за съвместна дейност.*

# Определения за целите на настоящите насоки

Настоящият документ е предназначен за използване от „*органите за надзор на пазара“* по смисъла на член 3, точка 4, а именно орган, определен от дадена държава членка съгласно член 10 от Регламент (ЕС) 2019/1020 като отговарящ за извършването на надзор на пазара на територията на тази държава членка.

За целите на настоящите насоки и без да се засягат определенията, съдържащи се в регламента, се прилагат следните определения:

1. орган за надзор на пазара: *органът за надзор на пазара*, отговарящ за съвместната дейност и гарантиращ, че:
   1. *чрез споразумението за съвместна дейност* се избягва нелоялната конкуренция,
   2. се запазват обективността, независимостта и безпристрастността на страните,
   3. се търси подкрепа от Мрежата, ако е необходимо, и че
   4. *споразумението за съвместна дейност* става публично достояние чрез Информационната и комуникационна система за надзор на пазара (ICSMS);
2. „друг съответен орган“: орган, определен от държава членка, но който не е *орган за надзор на пазара*. Например инспекция по труда, здравен орган, спасителна служба, орган за спектъра, статистическо бюро, данъчна служба и др.;
3. „организация“: организация, представляваща икономическите оператори съгласно определението в член 3, точка 13 или крайните ползватели съгласно определението в член 3, точка 21 от Регламент (ЕС) 2019/1020. Например: потребителска организация;
4. „експерт“: всяко физическо или юридическо лице, което предоставя ресурси, експертен опит или всякакъв вид подкрепа на *страните*. Например: университет, нотифициран орган, органи за оценяване на съответствието, и др.;
5. „инициатива“: всяка дейност или действие, извършвани от *органите за надзор на пазара*, за да се гарантира, че продуктите отговарят на изискванията, определени в приложимото законодателство на Съюза за хармонизация, и да се осигури защитата на обществените интереси, обхванати от това законодателство, и в които могат да участват и други органи, потребителски организации, търговски организации или (представители на) промишлеността;
6. „съвместна дейност“: дейност, попадаща в обхвата на член 9 от Регламент (ЕС) 2019/1020, която отговаря на следните критерии:
7. в нея участва поне един *орган за надзор на пазара*;
8. в нея участва най-малко един друг съответен орган и/или организация;
9. *съвместната дейност* трябва да има една или повече от следните цели:
   1. насърчаване на постигането на съответствие;
   2. установяване на несъответствия;
   3. повишаване на осведомеността;
   4. предоставяне на насоки във връзка със законодателството на Съюза за хармонизация;
10. *съвместната дейност* включва елементи на сътрудничество между участващите *страни* с оглед постигане на общ резултат, като участващите страни съвместно допринасят за резултата от *инициативата*.
11. „споразумение за съвместна дейност“: споразумение между поне един *орган за надзор на пазара* и *друг съответен орган* или *организация* за извършване на *съвместна дейност.*
12. „страни“: *органите за надзор на пазара* и *други съответни органи* и/или *организации*, които подписват *споразумението за съвместна дейност*.

# Съвместни дейности

*Член 9, параграф 1.   Органите за надзор на пазара могат да се споразумеят с други съответни органи или с организации, представляващи икономически оператори или крайни ползватели, за извършване на съвместни дейности, които целят насърчаване на постигането на съответствие, установяване на несъответствие, повишаване на осведомеността и предоставяне на насоки във връзка със законодателството на Съюза за хармонизация, по отношение на определени категории продукти, по-специално онези категории продукти, за които често се оказва, че представляват сериозен риск, включително продуктите, предлагани за продажба онлайн.*

## Участници, допринасящи за *съвместната дейност*

*Органите за надзор на пазара* могат да се споразумеят да започнат *съвместна дейност*, в която участва поне един *орган за надзор на пазара* и поне един *друг съответен орган* или организация. Ако участват повече от един *органа за надзор на пазара*, един от тях ще бъде *водещият орган за надзор на пазара*. Това следва да бъде упоменато в споразумението.

Освен *органите за надзор на пазара* и другите страни, експерти могат да бъдат помолени да допринесат или да окажат съдействие за *съвместната дейност*. *Водещият орган за надзор на пазара* гарантира, че техният принос се предоставя в съответствие с изискванията за обективност, независимост и безпристрастност. Имената научастващите *експерти* следва да бъдат упоменати в споразумението.

Следва да се отбележи, че „съвместните действия“, при които само *органи за надзор на пазара* работят заедно в условията на новата законодателна рамка, остават *извън обхвата* на член 9 от Регламент (ЕС) 2019/1020 и поради това не попадат в обхвата на настоящите насоки.

Следва също така да се отбележи, че всекидневното сътрудничество на органите за надзор на пазара и митническите органи при контрола на продукти или действия, попадащи в обхвата на членове 25—28 от Регламент (ЕС) 2019/1020 , не се счита за *съвместна дейност* по смисъла на член 9 в настоящия документ с насоки.

## Наименование на съвместната дейност

*Водещият орган за надзор на пазара* следва да избягва избора на наименование или акроним за съвместната дейност, които са идентични или сходни с регистрирана марка или име на домейн на дадена организация, особено ако тя развива дейност в същата област. Има безплатни инструменти за търсене, с които можете да проверите това.

## Цел на съвместните дейности

Съгласно Регламент (ЕС) 2019/1020 дадена *съвместна дейност* може да има една или повече от следните цели:

* *Съвместната дейност с оглед насърчаване на постигането на съответствие* има за цел подобряване на познанията на икономическите оператори и/или крайните ползватели за законодателната рамка на ЕС и за специфичните изисквания към продуктите.
* *Съвместната дейност с оглед установяване на несъответствия* има за цел събиране и натрупване на информация за продукти, които не отговарят на изискванията на приложимото законодателство в областта на продуктите, и/или за действия на икономически оператори, които не изпълняват задълженията, предвидени в това законодателство.
* *Съвместната дейност с оглед повишаване на осведомеността* има за цел предоставяне на информация за високите нива на несъответствие по отношение на:
  + определени категории продукти, особено в случаите, когато съществуват и (високи) рискове за здравето и безопасността (напр. информиране на крайните ползватели за продукти, които не съответстват на изискванията, или за продукти, които носят риск);
  + определени категории продукти, които са нови на пазара;
  + изискванията във връзка с дейностите/задълженията на икономическите оператори, както и на органите за оценяване на съответствието, които могат да доведат до нарушаване на конкуренцията.
* *Съвместната дейност за предоставяне на насоки във връзка със законодателството на Съюза за хармонизация* има за цел да допринесе за определяне на приоритетите за надзор на пазара (т.е. кои категории продукти се нуждаят от специално внимание).

Целите на *съвместната дейност* се мотивират в споразумението.

## Мотивация и обосновка на *съвместната дейност*

Съществуват няколко възможности за предприемане на *инициатива* за започване на *съвместна дейност*. Така че, наред с целта на *съвместната дейност*, обосновката и мотивировката трябва да са част от споразумението. Може да се използва допълнителна информация, за да се посочи и докаже навременността и/или важността на *съвместната дейност*, което ще бъде упоменато в споразумението.

Например обосновката и мотивировката за *съвместна дейност* с цел установяване на несъответствия могат да се основават на доклади за намеса, жалби от икономически оператори, крайни ползватели, информация от нотифицирани органи, данни от уведомления на Safety Gate (система за бърз обмен на информация за опасни нехранителни стоки), предходни кампании за надзор на пазара или съвместни действия, информация и резултати от *органи за надзор на пазара* чрез групи за административно сътрудничество (ADCO групи), информация от митнически органи, политически програми на държави членки, приоритети на Европейската комисия, резултати от оценка на риска в държави членки, събрани данни в различни държави в областта на надзора на пазара по отношение на продуктите и др.

## Обхват на съвместната дейност

Обхватът на *съвместната дейност* определя продуктите и темите, които ще бъдат обхванати от *съвместната дейност*. Всяка промяна в обхвата може потенциално да означава допълнителни рискове по отношение на нелоялна конкуренция, обективност, независимост и безпристрастност. Ако е приложимо, *страните* следва да спазват следните принципи:

* следва да се насочат към определена група продукти, при която се очаква процентът на съответствие да бъде висок или при която несъответствието води до (високи) рискове поради други причини (напр. нови продукти с неизвестен риск, които излизат на пазара);
* изборът на група продукти и на етапи от веригата на доставки на продукти следва да обхваща достатъчно голяма част от пазара, за да се гарантират обективността, независимостта и безпристрастността;
* ако някои от *страните* представляват икономически оператори, техните продукти следва да бъдат включени в обхвата на *съвместната дейност*;
* следва да бъде обхваната определена група от крайни ползватели, които не са достатъчно осведомени за последствията от използването на продукти, които не отговарят на изискванията.

Обхватът се включва в *споразумението за съвместна дейност*.

## Участници в публични кампании

*Съвместните дейности*, включващи публични кампании, насочени към потребителите, са отворени за всички видове заинтересовани страни. *Съвместните дейности*, включващи обучение или образоване по отношение на рисковете, свързани с продуктите, и/или съответствието, са отворени за всички организации от същия продуктов сектор.

## Насоки

При осъществяването на *съвместна дейност* следва да се спазват официалните насоки, като например Синьото ръководство и ръководствата за прилагането на относимата нормативна уредба на ЕС в областта на продуктите[[2]](#footnote-2), ръководствата на Европейската мрежа за съответствие на продуктите и ръководствата на съответните ADCO групи[[3]](#footnote-3).

## Допълнителни условия за съвместните дейности за установяване на несъответствие

По отношение на *съвместните дейности*, целящи установяване на несъответствие, в споразумението за *съвместна дейност* (вж. образеца в приложението) се предоставя по-специално следната допълнителна информация:

### Вземане на проби

Необходимо е да се докаже, че вземането на проби се извършва в съответствие с принципите на обективността. След това се препоръчва да се вземат минимален брой проби за контрол от всеки продукт (представителни за контрола). Препоръчва се да се вземат минимален брой проби, но „броят на пробите, изисквани от органите за надзор на пазара, зависи от сложността на продукта и необходимите стъпки за неговото изпитване. Причината за това е, че продуктът може да бъде унищожен при някои изпитвания и ако се налагат допълнителни изпитвания, ще бъдат необходими още проби от продукта“ (Ръководство на ЕС — Добри практики за надзор на пазара, 2017 г., стр. 11). По отношение на вземането на проби, в общия случай се препоръчва да се вземат проби от горните звена на веригата на доставките на продукти (например от производител, вносител, търговец на едро или доставчик на услуги за обработка на поръчки) и от различни канали за дистрибуция (например онлайн продажби). В някои случаи обаче, особено ако продуктите не са налични по друг начин, вземането на проби може да включва и по-ниските етапи от веригата на доставките. „Изключително важно е пробите да се обработват правилно, да бъдат запечатани и обезопасени по правилен начин и да бъдат напълно проследими на всеки един етап — от вземането на пробата до нейното изпитване. Всички печати за защита, поставени на пробите, следва да бъдат свалени и впоследствие описани едва при започване на изпитването.“ (Добри практики за надзор на пазара, 2017 г., стр. 12.)

### Физическо изпитване

Следва да се използват структури за изпитвания (за предпочитане акредитирани), като например структурите на Съюза за извършване на изпитвания, определени от Европейската комисия (ЕК) в съответствие с член 21 от Регламент (ЕС) 2019/1020. Могат да се използват и публични акредитирани лаборатории за изпитване в дадена държава членка. Във всеки случай използваните структури за изпитвания следва да отговарят на изискванията, съдържащи се в приложимата нормативна уредба за продуктите. Разходите за тестване могат да бъдат поделени между участващите страни.

По време на процеса на изпитване се използват хармонизирани стандарти с позоваване на *Официален вестник на Европейския съюз* (*Официален вестник*) и/или свързани с конкретния сектор технически документи, спецификации, изисквания и стандарти[[4]](#footnote-4), нормативни документи[[5]](#footnote-5), както и насоки, публикувани от Европейската комисия на нейния уебсайт. Тези стандарти/спецификации следва да се посочват винаги, когато са налични.

### Проверка на административните изисквания

Ако продуктите трябва да бъдат проверени за съответствие с административни изисквания или задължения, като например маркировка „СЕ“, декларация за съответствие с изискванията на ЕС, изисквано етикетиране, изисквания за проследимост, инструкции и информация за ползватели и монтажници, ограничения за ползватели в определени държави и др., те следва да бъдат проверени или от самия *орган за надзор на пазара*, или от структурата за изпитвания, или от друга трета страна, която не участва в производството на тези продукти и е независима от другите *организации*, подписали споразумението; при условие че *органът за надзор на пазара* се съгласи с тази процедура и одобри констатациите като свои.

# Обективност, независимост и безпристрастност

*Член 9, параграф 2.   Съответният орган за надзор на пазара и страните, посочени в параграф 1, гарантират, че споразумението за съвместни дейности не води до нелоялна конкуренция между икономическите оператори и не засяга обективността, независимостта и безпристрастността на страните.*

За да се гарантира, че *съвместната дейност* не води до нелоялна конкуренция между икономическите оператори и не засяга обективността, независимостта и безпристрастността, страните постигат споразумение за третиране на гореспоменатите въпроси. Това споразумение се оповестява публично (вж. точка 6 от настоящия документ), за да се осигури прозрачност в подкрепа на обективността, независимостта и безпристрастността на *съвместната дейност* , инициирана от *споразумението за съвместна дейност*.

## Представител на целевия сектор

Освен това е необходимо да се докаже, че *организацията*, която представлява професионалистите, е представителна за значителна група от всички икономически оператори, участващи в целевия(те) сектор(и). За тази цел се препоръчва да се определи степента на представителност на целевия сектор, който участва в *съвместната дейност*, и да се включи тази степен на представителност в *споразумението за съвместна дейност*. Тази степен може да се основава на следната информация за всяка организация, която също следва да бъде включена в *споразумението за съвместна дейност* (ако е от значение):

* броя на членовете, които всяка организация представлява;
* многообразието в големината на нейните членове (много малки, малки, средни, големи, много големи);
* многообразието на тяхната роля във веригата на доставките (производители, вносители, дистрибутори, доставчици на услуги за обработка на поръчки), включително онлайн продажбите;
* общия пазарен дял на всички нейни членове;
* начинът, по който организацията е организирана, за да информира своите членове.

Ако участващите страни представляват икономически оператори, те и някои от техните продукти следва да бъдат включени в *съвместната дейност*.

## Ресурси

Финансовият ангажимент и другите ресурси, предоставени от *организациите* в рамките на *съвместната дейност*, се използват само за целите на споразумението за *съвместна дейност* и не могат да налагат на *органите за надзор на пазара* какъвто и да е друг вид задължение. В споразумението следва да се посочи приносът на всяка от страните и дали той е в пари или в натура.

*Съвместните дейности* не водят до каквато и да било форма на финансова компенсация или ползи за *органа за надзор на пазара*, които са в нарушение на европейските или националните правила.

## Последващи действия от страна на органите за надзор на пазара

Решенията относно действията по правоприлагане (т.е. кой вид действие по правоприлагане е правилен) и приоритизирането на случаите, които изискват действия по правоприлагане, са отговорност единствено на *органа за надзор на пазара*. Участващите органи за надзор на пазара гарантират, че сходни несъответствия ще бъдат третирани по последователен и еднакъв начин, за да се гарантира функционалността на единния пазар. Представителните случаи следва да бъдат обсъждани между участващите *органи за надзор на пазара*, а при проблемни случаи — в ADCO групите, с цел възприемане на общ подход. Ако се окаже, че ADCO групата не е в състояние да постигне споразумение между *органите за надзор на пазара*, ADCO групата може да обмисли възможността да постави проблема на обсъждане в рамките на работната група от експерти на ЕС, отговаряща за приложимата нормативна уредба. Последното възможно решение е да се започне процедура по нотификация на защитна мярка.

## Събиране на данни

Данните, събрани от организации, *експерти* и *други съответни органи* и предоставени на участващите *органи за надзор на пазара*, трябва да бъдат обективни, безпристрастни и независими. Съответният орган трябва да се увери в липсата на пристрастност и да гарантира достатъчна представителност при събирането на данните. Изискванията, описани в точка 4.1, се прилагат и за тези данни.

Обхватът на всяка *съвместна дейност* трябва да бъде съобразен със специфичните целеви условия. Например, когато става въпрос за данни, свързани с изпитването на продукти, те трябва да се събират съобразно условията за вземане на проби от конкретни продукти и за тяхното изпитване, определени в единния образец.

# Използване на информация, получена от *съвместни дейности*

*Член 9, параграф 3.  Органът за надзор на пазара може да използва всяка информация, получена в резултат на съвместни дейности, извършени като част от предприето от него разследване относно несъответствие.*

Използването и многообразието на информацията, резултатите и заключенията от *съвместната дейност* се подчиняват на следните принципи:

## Информация, резултати и заключения

*Органите за надзор на пазара* ще бъдат единственият собственик на данните, събрани за *съвместната дейност*.

Резултатите от оценяването на съответствието на продукта и/или от изпитването на продукта и информацията за проследимостта на продуктите и отговорните икономически оператори и/или органи за оценяване на съответствието се разкриват само на *органите за надзор на пазара*.

Информация относно съответствието на продукта, предоставена на *орган за надзор на пазара* от друга страна по споразумение, не може да бъде оповестявана публично без предварителното съгласие на този орган.

Решението за използването на получената и събраната информация винаги е отговорност на участващите *органи за надзор на пазара*.

Независимо от резултатите, посочени в доклада от изпитването, официалните заключения относно възможния анализ на риска и степента на съответствие на дадена проба също са отговорност единствено на *органите за надзор на пазара*.

Ако е одобрена от *орган за надзор на пазара*, свързаната с продукта информация, получена в резултат на дейностите по установяване на несъответствия, се качва от *органа за надзор на пазара*в съответната част — публична или частна — на европейските информационни системи, като Информационната и комуникационна система за надзор на пазара (ICSMS) и Системата на ЕС за бърз обмен на информация за опасни нехранителни продукти[[6]](#footnote-6); спазват се приложимите правила за поверителност на всяка информационна система, независимо от произхода на информацията, която е качена. Индивидуалният код на кампанията на *съвместната дейност* следва да се кодира в ICSMS в полето, обозначено като „кампания“.

## Съдържание на презентациите, докладите, материалите за обучение и др.

*Организациите* могат да си сътрудничат, но не могат да контролират съдържанието на презентациите, докладите и/или материалите за обучение, предоставени от *органите за надзор на пазара*.

Важно е да се вземе предвид спецификата на аудиторията и нейните потребности, когато се докладва общият резултат от *съвместна дейност* (с помощта на доклади и/или презентации).

## Езици

*Страните* се договарят на кои езици ще бъдат публикувани общите резултати, докладите, презентациите и т.н. Тази информация може да бъде включена в споразумението.

## Публикуване и използване на наименование и лога

Със споразумението се определя решението между страните относно използването на резултатите от съвместната дейност. За да се гарантира безпристрастността, която е необходима за една *съвместна дейност*: резултатите от *съвместната дейност* могат да бъдат публикувани само след консултация с участващите *органи за надзор на пазара*. Това е важно, за да се гарантира безпристрастността в съвместната дейност. *Органите за надзор на пазара* следва да публикуват резултата на своите уебсайтове и в други подходящи форми, а участващите *страни* следва да се позовават на тази страница. Резултатите от *съвместна дейност* не следва да се използват от участващите *организации* и *експерти* за извличане на конкурентни предимства или за предизвикване на нелоялна конкуренция. *Организациите* и *експертите* се позовават само на публикуваната информация.

Общите резултати, като например процентът на съответствие сред целевите продукти (включително тези, закупени от онлайн магазини), без да се посочват имената на продуктите, марките или имената на икономическите оператори, за които е извършена оценка в рамките на дейността, могат да бъдат споделени в обобщен вид с другите заинтересовани страни. Това обаче следва да се третира като поверителна информация, освен ако не е посочено друго в *споразумението за съвместна дейност*.

Използването на наименования, лога на конкретни компании, марки, търговски организации или търговски марки и др. от участващите страни следва да бъде изрично разгледано в рамките на *съвместната дейност* и подлежи на одобрение от всички страни, участващи в *съвместната дейност*.

В докладите, списъците за проверка, материалите за целите на обучението, образоването или провеждането на кампании не се съдържат:

* + 1. официални правителствени наименования или лога без предварителното изрично одобрение в *споразумението за съвместна дейност*;
    2. наименования или лога на органите за надзор на пазара — без предварителното изрично одобрение в *споразумението за съвместна дейност*;
    3. наименования или лога на конкретни компании, марки, търговски организации или търговски марки — без предварителното изрично одобрение от всички *страни*, участващи в *съвместната дейност*.

## Място на публикациите (споразумение, окончателен доклад, презентация и др.)

Публикациите ще бъдат помествани на уебсайта на *водещия орган за надзор на пазара* или на *органите за надзор на пазара*, ако участва повече от един орган. Другите участващи *страни* могат да създадат връзка към тези публикации на своите уебсайтове. Препоръчва се окончателните доклади от *съвместната дейност* да се споделят и на уебсайта на ЕК, например за обмен на знания относно съвместните дейности между държавите членки. *Водещият орган за надзор на пазара* се свързва с Мрежата с цел одобрение на документите, които ще бъдат публикувани на уебсайта на ЕК. След одобрението ИТ службите на ЕК публикуват окончателния(те) доклад(и) на уебсайта на ЕК.

## Срок на поверителността

В *споразумението за съвместна дейност* следва да се определи срокът на задълженията за поверителност (обикновено започва или от датата, на която споразумението поражда действие, или от датата, на която е предоставена поверителната информация).

## Санкции за нарушаване на поверителността

Нарушаването на поверителността може да причини значителни щети, но щетата може да е трудна за доказване. За да се предотврати това, в *споразумението за съвместна дейност* може да се преди санкция в частта със задълженията за поверителност.

# Споразумения за съвместна дейност

*Член 9, параграф 4   Въпросният орган за надзор на пазара прави споразумението за съвместни дейности, включително имената на участващите страни, достъпно за обществеността и го въвежда в информационната и комуникационна система, посочена в член 34. При поискване от страна на държава членка Мрежата, създадена съгласно член 29, съдейства при изготвянето на споразумението за съвместни дейности.*

За да се спазят лесно изискванията на член 9 от Регламент (ЕС) 2019/1020, настоящите насоки включват единен образец, който е приет от Мрежата с цел подпомагане на *органите за надзор на пазара* при изготвянето на споразуменията за *съвместни дейности*. Образецът се намира в приложение А и може да бъде изтеглен и от непубличната част на Информационната и комуникационна система за надзор на пазара. Споразумението се вписва в ICSMS. Водещият *орган за надзор на пазара* в рамките на *съвместната дейност* отговаря за качването на подписаното *споразумение за съвместна дейност* в публичния раздел на ICSMS. След като се свърже със секретариата на Мрежата, на *водещия* *орган за надзор на пазара* се предоставя уникален код на кампанията, който може да бъде въведен в полето „кампания“ в ICSMS. По този начин споразумението може да бъде лесно открито в ICSMS.

Мрежата съдейства при изготвянето на споразумението по искане на поне една държава членка. От Мрежата могат да поискат промени във връзка със съответствието с Регламент (ЕС) 2019/1020, с привеждането в съответствие с одобрения образец или с настоящото ръководство. Всички забележки или опасения, изразени от Мрежата, се публикуват в непубличния раздел на ICSMS, заедно със *споразумението за съвместна дейност*. *Страните*, участващи в *съвместната дейност*, променят съответно *споразумението за* *съвместна дейност* или посочват в ICSMS защо някои аспекти не могат да бъдат изпълнени.

Дори и без да е отправено искане от държава членка за оказване на съдействие при изготвянето на *споразумението за съвместна дейност*, препоръчително е всяко *споразумение* за *съвместна дейност* да бъде изпратено от водещия *орган за надзор на пазара* до Мрежата за информация и възможни забележки. Тази информация се предлага и за насърчаване на участието на други органи за надзор на пазара и за поощряване на финансирането от ЕС. Препоръчително е да се предвиди достатъчно време (не по-малко от шест седмици), за да се даде възможност да бъдат изразени забележки от страна на Мрежата преди започване на дейността и *споразумението за съвместна дейност* да може да бъде публикувано. Ако споразумението не е предоставено на Мрежата, това се посочва в ICSMS.

Независимо от целта на *съвместната дейност*, при изготвянето на *споразумението за съвместна дейност* следва да се вземат предвид следните изисквания и аспекти:

## Отказ от отговорност

С подписа на всяка страна страните подчертават, че обективността, независимостта и безпристрастността са гарантирани. Водещият *орган за надзор на пазара* е натоварен с отговорността да следи за това дейността да се извършва в съответствие със *споразумението за съвместна дейност*.

## Част I — Участници

Имената на *страните* трябва да бъдат включени в *споразумението за съвместна дейност,* а именно:

* участващи *органи за надзор на пазара*: наименованията на органите за надзор на пазара — с пощенски адрес,съответните лица за контакт — с функции, телефонен номер и адрес на електронна поща. В тази информация следва да се посочи и *водещият орган за надзор на пазара*;
* *други съответни органи*, които участват: наименованията на *другите съответни органи* — с пощенски адрес, трябва да бъдат включени в *споразумението за съвместни дейности* и да се посочат лицата за контакт — с функции, телефонен номер и адрес на електронна поща.
* участващи *организации*: юридическите наименования — с идентификационен номер, функция и пощенски адрес, лицата за контакт — с функция, телефонен номер и адрес на електронна поща. Освен това се препоръчва в споразумението да се включи степента на представителност на участващите организации. Вж. точка 4;
* участващи *експерти:* ако това е от значение за *съвместната дейност,* юридическото наименование на организацията на експертаили името на самото лице — с пощенския адрес, лицето за контакт — с функция, телефонен номер и адрес на електронна поща, следва да бъдат посочени в *договора за съвместна дейност*.

## Част II — Цел, обосновка, мотивировка и обхват на *съвместната дейност*

### Наименование на съвместната дейност

Наименованието на съвместната дейност следва да бъде добавено към споразумението.

### Цел на съвместната дейност

Целите на *съвместната дейност* винаги следва да бъдат изрично упоменати — да се насърчи съответствието/да се установят несъответствията/да се повиши осведомеността/да се предоставят насоки във връзка със законодателството на Съюза за хармонизация.

### Обосновка, мотивировка

Обосновката и мотивировката на *съвместната дейност* следва да се оповестят, а ако е възможно —и връзките към допълнителната информация.

### Обхват

Обхватът на *съвместната дейност* следва винаги да се споменава заедно с планирането и прогнозния график на дейността, който следва да включва начална и крайна дата.

## Част IIІ — Ресурси

Необходима е информация за доставчика и включените ресурси, тяхната приблизителна стойност (в евро, принос в човекочасове или друга вноска в натура), кой ще ги достави (ако е приложимо, бюджет и условия на плащане) и за какво се използват ресурсите. Тази информация е необходима, в случай че се използва финансиране, различно от това от водещия орган.

## Част IV — Споделяне на резултати и информация

Следва да се посочат сроковете и условията на собствеността върху генерираните данни, както и начинът на публикуване на резултатите. Следва също така да се опишат видът и съдържанието на очакваните резултати.

### Общи условия

Опишете различните отговорности и приноса на участващите *страни* (включително експертите, ако е приложимо). Също и във връзка със срока на задълженията за поверителност и с това какво се случва в случай на нарушение на поверителността.

### Генерирани данни

Дайте подробна информация за това кой и как ще събира данните, какви са изискванията към данните, които ще се събират.

Предоставете информация за това какъв вид данни ще бъдат генерирани. Бъдете възможно най-точни. Опитайте се да използвате числа, проценти, проследими и предвидими цифри.

Попълнете правилата относно данните, събрани от *организации*, *експерти* и *други съответни органи*, предоставени на участващите *органи за надзор на пазара.*

### Планове за комуникация (публикуване на резултатите)

Посочете кои резултати могат да бъдат публикувани, от кого и как. Свързаните с продукта данни трябва да се споделят чрез ICSMS. Посочете кои данни могат да бъдат публикувани в ICSMS. Моля, вижте също точка 5.4 относно използването на наименования и лога.

## Част V — Подписване

Винаги следва да се включват следните данни: дата, име, функция, лице за контакт с телефонен номер и адрес на електронна поща за всяка *страна*.При подписването на споразумението за съвместна дейност е важно да се включат името, датата и подписът. Подписването на споразумението от органите за надзор на пазара означава, че те признават представителността на другите участници на разглеждания пазар за целите на дейността. С подписа си всяка от страните изразява своя ангажимент за обективност, независимост и безпристрастност на съвместната дейност.

# Приложение A: Образец на споразумения за *съвместна дейност*

* *Този образец представлява модел, който следва да се използва и адаптира в съответствие с насоките за съвместни дейности по член 9 от Регламент (ЕС) 2019/1020.*
* *Дори да няма отправено искане от държава членка за оказване на съдействие при изготвянето на споразумението за съвместна дейност, препоръчително е всяко споразумение за съвместна дейност да бъде изпратено от водещия орган за надзор на пазара до Мрежата за информация и възможни забележки. (вж. точка 6.0).*

|  |  |
| --- | --- |
| **Наименование на *съвместната дейност*** |  |
|  |
| Уникален номер/код |  |

**Отказ от отговорност:** В съответствие с член 9 от Регламент (ЕС) 2019/1020 никоя разпоредба на настоящото споразумение няма обвързваща сила за който и да е *орган за надзор на пазара*, ако застрашава неговата обективност, независимост или безпристрастност.

Личните данни в този формуляр се обработват чрез ICSMS: име, функция, служебен адрес, телефон, електронна поща и длъжност. Тези данни се обработват от Европейската комисия и националните органи на държавите членки, държавите от ЕАСТ и органите на трети държави, участващи в изпълнението на Протокола за Ирландия и Северна Ирландия.

**I — Участници**

|  |  |
| --- | --- |
| ***Органи за надзор на пазара*** | **Лица за контакт** |
| Юридическо наименование (водещ орган):  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Пощенски адрес: | Име:  Функция:  Телефонен номер:  Електронна поща: |

|  |  |
| --- | --- |
| ***Други съответни органи*** | **Лица за контакт** |
| Юридическо наименование (водещ орган):  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Пощенски адрес: | Име:  Функция:  Телефонен номер:  Електронна поща: |

|  |  |
| --- | --- |
| ***Организации*** | **Лица за контакт** |
| Юридическо наименование:  Идентификационен номер:  Пощенски адрес:  Степен на представителност: | Име:  Функция:  Телефонен номер:  Електронна поща: |
| Юридическо наименование:  Идентификационен номер:  Пощенски адрес:  Степен на представителност: | Име:  Функция:  Телефонен номер:  Електронна поща: |
| Юридическо наименование:  Идентификационен номер:  Пощенски адрес:  Степен на представителност: | Име:  Функция:  Телефонен номер:  Електронна поща: |

|  |  |
| --- | --- |
| ***Експерти*** | **Лица за контакт** |
| Юридическо наименование:  Идентификационен номер:  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Идентификационен номер:  Пощенски адрес: | Име:  Функция:  Телефонен номер:  Електронна поща: |
| Юридическо наименование:  Идентификационен номер:  Пощенски адрес: | Име:  Функция:  Телефонен номер:  Електронна поща: |

**II — Цел, обосновка, мотивировка и обхват на *съвместната дейност***

|  |
| --- |
| **Цел на съвместната дейност** *(Поставете отметка в съответното(ите) квадратче(та)*   * Насърчаване на съответствието * Установяване на несъответствия * Повишаване на осведомеността * Предоставяне на насоки във връзка със законодателството на Съюза за хармонизация |

**Обосновка и мотивировка:**

**Обхват**

Съвместната дейност ще продължи от ………………….. до ……………

*(По-подробна информация може да се включи в приложените придружаващи документи).*

**III — Ресурси**

|  |  |  |
| --- | --- | --- |
| **ДОСТАВЧИК:** | **РЕСУРС:** | **СТОЙНОСТ:** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*(По-подробна информация може да се включи в приложените придружаващи документи).*

**IV — Споделяне на резултати и информация**

|  |
| --- |
|  |

*(По-подробна информация може да се включи в приложените придружаващи документи).*

**V — Подписване**

|  |  |  |
| --- | --- | --- |
| **Страни** | **Дата** | **Подпис** |
| ***Органи за надзор на пазара:*** | | |
|  |  |  |
|  |  |  |
|  |  |  |
| ***Други съответни органи:*** | | |
|  |  |  |
|  |  |  |
|  |  |  |
| ***Организации:*** | | |
|  |  |  |
|  |  |  |
|  |  |  |
| ***Експерти:*** | | |
|  |  |  |
|  |  |  |
|  |  |  |

1. Информационна и комуникационна система за надзор на пазара (ICSMS). [↑](#footnote-ref-1)
2. Достъпни на уеб страницата на Европейската комисия, посветена на посочената нормативна уредба в областта на продуктите [↑](#footnote-ref-2)
3. https://ec.europa.eu/growth/single-market/goods/building-blocks/market-surveillance/organisation/administrative-cooperation-groups\_bg [↑](#footnote-ref-3)
4. Например за транспортируемо оборудване под налягане — стандартите, посочени в Европейската спогодба за международен превоз на опасни товари по шосе /Правилника за международен железопътен транспорт на опасни товари. [↑](#footnote-ref-4)
5. Например съгласно член 14, параграф 2 от [Директива 2014/32/ЕС](https://eur-lex.europa.eu/legal-content/BG/TXT/?uri=CELEX:32014L0032) относно средствата за измерване нормативните документи на Международната организация по законова метрология (Organisation Internationale de la Métrologie Légale — OIML) могат да бъдат определени като пораждащи презумпция за съответствие със съществените изисквания на директивата. За тази цел в *Официален вестник* са публикувани позовавания на следните нормативни документи и са предоставени конкретни насоки (N.B.: съгласно член 52, параграф 2 от [Директива 2014/32/ЕС](https://eur-lex.europa.eu/legal-content/BG/TXT/?uri=CELEX:32014L0032) позоваванията на отменената Директива 2004/22/ЕО се считат за позовавания на действащата директива). [↑](#footnote-ref-5)
6. Връзка към Safety Gate <https://ec.europa.eu/consumers/consumers_safety/safety_products/rapex/alerts/repository/content/pages/rapex/index_en.htm> [↑](#footnote-ref-6)